Diari Oficial de la Generalitat Valenciana


Sumari del DOGV 5668, del 27-12-2007 (2007/15359)

ORDE de 20 de desembre de 2007, del conseller d'Infraestructures i Transport, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM).
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2007/12/20/(1)/dof/vci/html**

### Dades del document

Número de DOGV
:   5668

Data del DOGV
:   27-12-2007

Secció del DOGV
:   I. DISPOSICIONS GENERALS

Número del document
:   2007/15541


Data del document
:   20-12-2007

Organisme emissor
:   Conselleria d'Infraestructures i Transport

Tipus de document
:   Ordre

Correcció d'errades

Anàlisi jurídica

 Descriptors 

:   * Alacant
    * tarifa de viatgers
    * transport de viatgers
    * transport públic
    * taxi
    * legislació

ORDE de 20 de desembre de 2007, del conseller d'Infraestructures i Transport, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM). [2007/15252]  
La competència exclusiva en matèria de transports terrestres l'itinerari dels quals discórrega íntegrament per la Comunitat Valenciana correspon a la Generalitat.  
Fent ús de la seua competència, la Generalitat regula les tarifes per als servicis públics regulars permanents d'ús general de viatgers. Esta activitat reguladora és exercida de conformitat amb la normativa vigent, entre la qual es troba la Llei 16/1987, de 30 de juliol, d'Ordenació dels Transports Terrestres, i el Reial Decret 1211/1990, de 30 de setembre, que aprova el Reglament de la llei.  
L'article 19 de l'esmentada Llei 16/1987 establix que les tarifes del transport pú­blic i de les seues activitats auxiliars i complementàries hauran de cobrir la totalitat dels costos reals de la dita activitat en condicions normals de productivitat i organització, a més de permetre una adequada amortització, un raonable benefici empresarial i una correcta prestació del servici o realització de l'activitat, sense deixar de retribuir, si és el cas, les prestacions complementàries. Per la seua banda, el Reglament de la llei indica en l'article 29 que per a determinar les tarifes s'ha de tindre en compte l'estructura de costos del servici, i s'hauran de modificar estes sempre que tinga variació substancial el conjunt dels elements que integren la referida estructura de costos.  
En l'Àrea Metropolitana d'Alacant, la Generalitat i l'Ajuntament d'Alacant han acordat la integració operativa de les xarxes de transport col·lectiu en l'àmbit metropolità (sistema TAM), la coordinació tarifària i la funcional que opera des de 1999. En virtut de la dita coordinació, s'establix un marc tarifari únic per a tot l'àmbit TAM. Estes tarifes afecten els servicis integrats en el transport urbà d'Alacant, així com els servicis del TAM que connecten la ciutat d'Alacant amb Mutxamel, Sant Vicent del Raspeig, el Campello i Sant Joan d'Alacant, i els servicis ferroviaris prestats per Ferrocarrils de la Generalitat Valenciana en el dit àmbit.  
Dins de les seues competències, l'Ajuntament d'Alacant ha tramitat l'aplicació de les tarifes que s'han d'aplicar en el transport urbà en el període 2008/2010. En este sentit, el Gabinet Tècnic de Preus de la Generalitat ha emés un informe favorable respecte de les dites tarifes, així com de les que s'aplicaran en el dit període als servicis prestats per Ferrocarrils de la Generalitat Valenciana.  
En virtut dels antecedents citats, després dels informes previs oportuns, i d'acord amb l'article 35.e) de la Llei 5/1983, de 30 de desembre, del Consell, modificada per la Llei 12/2007, de 20 de març, i el Decret 117/2007, de 27 de juliol del Consell, pel qual s'aprova el Reglament Orgànic i Funcional de la conselleria d'Infraestructures i Transport,  
ORDENE  
L'aplicació a partir del dia 1 de gener de 2008, i fins que no siguen modificats els preus pels procediments oportuns, als servicis interurbans de carretera inclosos en el sistema TAM, com també als servicis prestats per Ferrocarrils de la Generalitat Valenciana en el dit àmbit funcional, de les tarifes següents:  
 2008 2009 2010  
Bitllet senzill 1,05 1,10 1,15  
Abonament de 10 viatges (B-10) 6,50 7,00 7,50  
Abonament de 30 viatges (B-30) 19,50 21,00 22,50  
Disposició final primera  
Es faculta el director general de Transports i Logística per al desenvolupament, l'aplicació i la interpretació de la present orde.  
Disposició final segona  
Esta orde entrarà en vigor l'1 de gener de 2008.  
València, 20 de desembre de 2007  
El conseller d'Infraestructures i Transport  
MARIO FLORES LANUZA


Còpia Permalink ELI